钦定古今图书集成/明伦汇编/氏族典/第497卷 > 《四川总志》 > 邓渊
## 钦定古今图书集成/明伦汇编/氏族典/第497卷 > 《四川总志》 > 邓渊

按《魏书邓渊传》：“渊字彦海，安定人也。祖羌，苻坚车骑
将军。父翼，河间相，慕容垂用为建武将军、尚书左丞，
卒于赵郡内史。渊性贞素，太祖定中原，擢为著作郎出为蒲丘令，入为尚书吏部郎。渊明解制度，多识旧
事，与定朝仪律令音乐及军国文记诏策，多渊所为。
从征平阳，以功赐爵下博子。其从父弟晖，为尚书郎”，
与定陵侯和跋厚善。跋有罪诛，其子弟奔长安，或告
晖送出之。由是太祖疑渊知情，遂赐渊死。